ગેજેટ ડેસ્કઃ શાઓમીની રેડમી સીરિઝના સ્માર્ટફોન ભારતમાં જેટલા સફળ થયા છે તેટલા તેમની MI સીરિઝના ફ્લેગશિપ સ્માર્ટફોન સફળ નથી થયા. આથી કંપનીએ બંને સીરિઝ વચ્ચે નવી સ્માર્ટફોન સીરિઝ POCO (પોકો) લોન્ચ કરી છે. પોકો સીરિઝનો પહેલો સ્માર્ટફોન Xiaomi Poco F1 હાલમાં જ લોન્ચ થયો. પોકો F1 સ્માર્ટફોન અત્યંત પાવરફુલ પરફોર્મન્સ આપતું ક્વોલકોમ સ્નેપડ્રેગન 845 પ્રોસેસર ધરાવે છે. આ જ પ્રોસેસર વર્તમાનના કોઇ પણ કંપનીના સૌથી મોંઘા એન્ડ્રોઇડ ફોનમાં યૂઝ થાય છે. Xiaomi Poco F1ની કિંમત 20999 રૂપિયાથી શરૂ થાય છે. ફોનનો પહેલો સેલ 29 ઓગસ્ટે બપોરે 12 વાગે ફ્લિપકાર્ટ.કોમ અને શાઓમીની mi.com પર યોજાશે.